Det skriver NORDJYSKE Stiftstidende. Foreløbig fire af de fem lokale socialdemokratiske vælgerforeninger peger på ham som partiets kandidat. Den femte vælgerforening, Aabybro, holder møde om sagen tirsdag aften. - Vi tror på, at Ole Stavad kan give de ekstra stemmer, der skal til for at sikre os borgmesterposten, siger Peter Jensen, Pandrup, formand for Socialdemokraterne i Jammerbugt Kommune til NORDJYSKE. Byrådsmedlem og socialudvalgsformand Eva Rytter, Gjøl, som var socialdemokratisk borgmesterkandidat ved det seneste valg, meddeler i dag, at hun ikke mere er borgmesterkandidat. Ole Stavad har ingen kommentarer på nuværende tidspunkt.

Opsummering:
Den tidligere socialdemokratiske skatteminister Ole Stavad, Brovst, skal forsøge at blive borgmester i Jammerbugt Kommune ved det kommende kommunalvalg.